cyanic-selkie/wikianc huggingface dataset:
আরিনা টেলিভিশন নেটওয়ার্ক(আফগানিস্তান)
ইতিহাস
চ্যানেলটি ২০০৫ সালের গ্রীষ্মে চালু হয়েছিল এবং ২০০৬ সালে আন্তর্জাতিকভাবে প্রচারিত হয়েছিল৷ ২০১৪ সালে এই চ্যানেলের একটি নতুন লোগো বানানো হয়েছিল।
পোগ্রামিং
এটিএন-এর সামাজিক, সাংস্কৃতিক, রাজনৈতিক এবং বিনোদনমূলক প্রোগ্রাম রয়েছে যা বিশুদ্ধ আফগান সংস্কৃতি দেখানোর জন্য আলোকপাত করে৷কয়েকটি দীর্ঘ চলমান শোগুলির মধ্যে রয়েছে এন্টেখ-ই বিনেন্দাহ (দর্শকের পছন্দ, একটি সঙ্গীত অনুষ্ঠান), পারভনা-হ (বাটারফ্লাইস, একটি শিশুদের অনুষ্ঠান), সিনেমা, ওয়ার্জেশ (ক্রীড়া), সেতারাহে-ই রঙ্গিন (রঙিন তারা, একটি সংগীত শো) এবং বার্ষিক এটিএন পুরস্কার।
আরও একটি অনুষ্ঠান এখানে লক্ষ্যনীয় তা হলো ৫৯-মিনিট  ডুয়েল যা ২০১১ সাল থেকে হয়ে উঠেছে জনপ্রিয় একটি রান্নার অনুষ্ঠান৷
আরিয়ানা টেলিভিশন নেটওয়ার্কের অন্যান্য সম্প্রচার প্রোগ্রামগুলি হলোঃ
আরও দেখুন
আফগানিস্তান
এমিল কোন
এমিল জর্জ কোন (২৮ সেপ্টেম্বর ১৮৫৪ – ২৮ জানুয়ারি ১৯৪৪) একজন জার্মান পদার্থবিদ ছিলেন।
জীবন
কোনের ম্যাকলেনবার্গের নিউস্ট্রেলিসে ১৮৫৪ সালের ২৮ সেপ্টেম্বর জন্মগ্রহণ করেছিলেন। তার পিতা আগস্ট কোন একজন আইনজীবী এবং তার মাতার নাম শার্লোট কোন। কোন ১৭ বছর বয়সে লাইপজিগ বিশ্ববিদ্যালয়ে আইনশাস্ত্র নিয়ে অধ্যয়ন শুরু করেন। তবে তিনি হাইডেলবার্গ বিশ্ববিদ্যালয় এবং স্ট্র্যাসবার্গ বিশ্ববিদ্যালয়ে পদার্থবিজ্ঞান নিয়ে পড়াশোনা করেছিলেন। স্ট্র্যাসবার্গে তিনি ১৮৭৯ সালে স্নাতক সম্মান অর্জন করেন। ১৮৮১ থেকে ১৮৮৪ পর্যন্ত তিনি পদার্থবিজ্ঞান প্রতিষ্ঠানে আগস্ট কুন্ডের সহকারী ছিলেন। ১৮৮৪ সালে তিনি তাত্ত্বিক পদার্থবিজ্ঞানে প্রাণবন্ত হন এবং একজন প্রাইভেট লেকচারার হিসাবে যুক্ত হন। ১৮৮৪ থেকে ১৯১৮ সাল পর্যন্ত তিনি স্ট্র্যাসবার্গ বিশ্ববিদ্যালয়ের অনুষদের সদস্য ছিলেন এবং ১৮৮৪ সালের ২৭ সেপ্টেম্বর সহকারী অধ্যাপক হিসাবে মনোনীত হন। তিনি প্রথমে পরীক্ষামূলক পদার্থবিজ্ঞান নিয়ে কাজ করলেও পরে সম্পূর্ণ তাত্ত্বিক পদার্থবিজ্ঞানের দিকে ঝুঁকেছিলেন। ১৯১৮ সালে তিনি অসাধারণ অধ্যাপক হিসাবে মনোনীত হন।
প্রথম বিশ্বযুদ্ধ শেষ হওয়ার পর এবং ফ্রান্স কর্তৃক আলসেস-লোরেন দখলের পরে কোন এবং তার পরিবারকে ১৯১৮ সালের বড়দিনের প্রাক্কালে স্ট্র্যাসবার্গ থেকে বহিষ্কার করা হয়েছিল। ১৯১৯ সালের এপ্রিলে তিনি রোস্টক বিশ্ববিদ্যালয়ের অধ্যাপক হিসাবে মনোনীত হন। ১৯২০ সালের জুন থেকে তিনি ফ্রাইবুর্গ বিশ্ববিদ্যালয়ে তাত্ত্বিক পদার্থবিজ্ঞান বিষয়ে বক্তৃতা দিতেন। ১৯৩৫ সালে তিনি হাইডেলবার্গে অবসর নিয়েছিলেন যেখানে তিনি ১৯৩৯ সাল পর্যন্ত বসবাস করেছিলেন। তিনি নাৎসি সরকারের স্বৈরাচারের প্রতিবাদে রিচার্ড গ্যানস, লিও গ্রাটিজ, জর্জ জাফি, ওয়াল্টার কফম্যানের মতো অন্যান্য পদার্থবিদদের সাথে ডাচ ফিজিকালিশ গেসেলশ্যাফ্ট (ডিপিজি) থেকে পদত্যাগ করেছিলেন।
কোন একজন বাপ্তাইজিত প্রোটেস্ট্যান্ট ছিলেন এবং মেরি গোল্ডশ্মিড্টের (১৮৬৪-১৯৫০) সাথে তাঁর বিবাহ বন্ধনে আবদ্ধ হন, যার সাথে তার দুটি কন্যা সন্তান রেয়েছে। ইহুদি বংশোদ্ভূত হওয়ায় তিনি নাৎসি সরকারের অধীনে চাপের কারণে সুইজারল্যান্ডে চলে যেতে বাধ্য হয়েছিলেন। তিনি প্রথমে হাসিলবার্গ-হফলুহ এবং ১৯৪২ সাল থেকে সুইজারল্যান্ডের রিংজেনবার্গে বসবাস করেছিলেন, যেখানে তিনি ৯০ বছর বয়সে মারা যান।
কোনের ছোট ভাই কার্ল কোন (১৮৫৭–১৯৩১) হামবুর্গের একজন সফল বণিক ছিলেন, যিনি ১৯১২ সাল থেকে ১৯২২ সাল পর্যন্ত হামবুর্গের সিনেটর হিসাবে নিযুক্ত ছিলেন।
কাজ
বিশ শতকের শুরুর দিকে কোন তাত্ত্বিক তড়িচ্চুম্বকত্বের অন্যতম সম্মানিত বিশেষজ্ঞ ছিলেন। তিনি গতিশীল বস্তুর জন্য তড়িচ্চুম্বকত্বের লোরেন্টজিয়ান তত্ত্বের সাথে অসন্তুষ্ট ছিলেন এবং একটি স্বাধীন তত্ত্বের প্রস্তাব করেছিলেন। তাঁর বিকল্প তত্ত্ব ম্যাক্সওয়েলের ক্ষেত্র-সমীকরণগুলির উপর ভিত্তি করে তৈরি হয়েছিল যা ১৮৮৭ সালের মাইকেলসন –মর্লির পরীক্ষা (এমএমএক্স) সহ তৎকালীন সময়ে (১৯০০-১৯০৪) পরিচিত তড়িচ্চুম্বক এবং আলোক সম্পর্কিত সমস্ত প্রাসঙ্গিক পরীক্ষার সাথে সামঞ্জস্যপূর্ণ ছিল। কোনের গতিশীল বস্তুর তড়িচ্চুম্বকত্বের ধারণাটি এই ধারণার উপর ভিত্তি করে তৈরি হয়েছিল যে আলো পৃথিবীর বায়ুমণ্ডলের মধ্যে একটি ধ্রুব বেগ নিয়ে ভ্রমণ করে। তবে তার তত্ত্বটিতে অভ্যন্তরীণ ত্রুটি রয়েছে। তত্ত্বটি অনুযায়ী বায়ুর অভ্যন্তরে এমএমএক্সের ঋণাত্মক ফলাফল ধারণা করা গেলেও শূন্য মাধ্যমে ধনাত্মক ফলাফল আশা করা যায়। তত্ত্বটির দুর্বলতার আরেকটি কারণ হলো, তার ধারণাটি পরমাণু এবং ইলেকট্রন ব্যবহার না করেই তৈরি হয়েছিল। সুতরাং ১৯০৫-এর পরে তাঁর তত্ত্বটি হেনড্রিক লরেঞ্জ এবং অ্যালবার্ট আইনস্টাইন কর্তৃক বর্জিত হয়েছিল।
তার নিজস্ব তত্ত্ব অনুযায়ী (১৯০০ এবং ১৯০১ সালে বিকাশিত) ইথারের ধারণাটি নির্মূল (পরমাণুর ধারণা সহ) করার জন্য অর্থনীতির মূলনীতি ব্যবহার করেছিলেন এবং যুক্তি দিয়েছিলেন যে একে কেবল শূন্য মাধ্যমও বলা যেতে পারে। তিনি আরও জানালেন যে, কেউ এমন প্রসঙ্গ কাঠামোও ব্যবহার করতে পারেন যেখানে স্থায়ী তারাগুলি স্থির রয়েছে। একটি তাত্ত্বিক ধারণা হিসাবে "ইথারকে" একটি উপাদান হিসাবে বর্ণনা করা যেতে পারে, তবে কোনের মতে এটি কেবল রূপক হবে এবং তার তত্ত্বের পরিণতিগুলিকে প্রভাবিত করবে না। তিনি ১৮৫৯ সালে লোরেঞ্জের প্রবর্তিত রূপান্তর সমীকরণ x'= x-vt এবং t' = t-vx / c² তার তত্ত্বে অন্তর্ভুক্ত করেছিলেন এবং এগুলোকে "লরেঞ্জীয় রূপান্তর" নামে সম্বোধন করেছিলেন ( Lorentz'sche Transformation  )। ১৯০৫ সালে এই নামটি (v/c এর সমস্ত যুক্তিসিদ্ধ রূপান্তরের জন্য)  অঁরি পোয়াঁকারে সাধারণভাবে ব্যবহৃত অভিব্যক্তি "লরেঞ্জ রূপান্তর" এ পরিবর্তন করেছিলেন।
১৯০৪ সালে তিনি তাঁর তত্ত্বটি ১৯০৪ সালের লরেঞ্জের পরিপক্ব তত্ত্বের সাথে তুলনা করে লরেঞ্জ রূপান্তরটির ভৌত ব্যাখ্যা দিয়েছিলেন যা পরে ১৯০৫ সালে আলবার্ট আইনস্টাইনের বিশেষ আপেক্ষিকতার সুত্রে ব্যবহৃত হয়েছিল। উদাহরণস্বরূপ, স্থানীয় সময়কে এই ধারণার ফলস্বরূপ বর্ণনা করেছিলেন যে আলো সমস্ত দিক দিয়ে অবিচ্ছিন্ন বেগ সহকারে গোলাকার তরঙ্গ হিসেবে সঞ্চালিত হয় (পোয়াঁকারে ইতিমধ্যে ১৯০০ সালে অনুরূপ সংজ্ঞা দিয়েছিলেন)।"Everywhere, where the propagation of radiation is not the object of measurement, we define identical moments of time at different points of Earth's surface, by treating the propagation of light as timeless. In optics, however, we define these identical moments of time by assuming, that the propagation takes place in spherical waves for every relatively resting and isotropic medium. This means: the "time" which actually serves us for the representation of terrestrial processes, is the "local time" t', for which the equations I'b to IVb hold, – not the "general time" t."
- এমিল কোন, ১৯০৪
চলন্ত রড এবং ঘড়ি ব্যবহার করে দৈর্ঘ্য সংকোচন ও সময় প্রসারনের প্রভাবও তিনি চিত্রিত করেছিলেন।
"are those measuring numbers being read at an "initially correct" measuring-rod (initially = when at rest), after it was introduced into the system and was accordingly deformed. [...] t_0 are those time intervals indicated by an "initially correctly ticking" clock, after it was inserted into the system and accordingly has changed its rate."
লা নস্ত্রা ভিতা
লা নস্ত্রা ভিতা ২০১০ সালে মুক্তিপ্রাপ্ত একটি ইতালীয় চলচ্চিত্র। দানিয়েল লুচ্চেত্তি ছবিটি পরিচালনা করেছেন। এর শ্রেষ্ঠাংশে রয়েছেন এলিও জার্মানো। ২০১০ সালের কান চলচ্চিত্র উৎসবে পাম দরের জন্য এটি প্রতিদ্বন্দ্বিতা করেছিল। এ ছবিতে অভিনয় করে এলিও জার্মানো আলেহান্দ্রো গোন্সালেস ইনারিতু পরিচালিত বিউতিফুল ছবির অভিনেতা হাভিয়ের বারদেমের সঙ্গে এ উৎসবে যৌথভাবে সেরা অভিনেতা পুরস্কারে ভূষিত হন।
কাহিনীসংক্ষেপ
ক্লদিও একজন তরুণ নির্মাণকর্মী,যে তার গর্ভবতী স্ত্রী এলেনা ও তাদের দুই সন্তান নিয়ে রোমে সুখে জীবনযাপন করছে। ভালোবাসা ও পারস্পরিক সহাবস্থানের ভিত্তিতে রোমে খুব আনন্দেই সে দিন কাটাচ্ছে। একটি নির্মাণস্থানে ক্লদিও একদিন মাতাল অবস্থায় কাজ করার সময় মারা যাওয়া এক রোমানীয় সহকর্মীর মৃতদেহ দেখতে পায়। সে অবৈধভাবে সেখানে কর্মরত ছিল। ক্লদিওর ধারণা, এ খবর জানাজানি হলে নির্মাণস্থানটি বন্ধ হয়ে যাবে। এলেনা যখন তাদের তৃতীয় সন্তান ভাস্কোকে জন্ম দিতে গিয়ে মারা যায়, পরিস্থিতি আরো জটিল হয়ে পড়ে। ক্লদিওর জীবনে তখন এক অদ্ভুত পরিবর্তন আসে। সে যেভাবেই হোক ধনী হতে চায় - যা দিয়ে সে তার তিন সন্তানকে আরো খুশি করে তুলবে। ক্লদিও তার নিয়োগদাতা পোরকারিকে অবৈধ রোমানীয় শ্রমিকের বিষয়ে হুমকি দিয়ে বলে, তাকে নিজস্ব একটি নির্মাণস্থান তত্ত্বাবধানের সুযোগ না দিলে সে শ্রমিকের মৃত্যুর কথা সবাইকে জানিয়ে দেবে। এভাবেই সে ব্যবসাটি হাতিয়ে নিতে সক্ষম হয়।
ক্লদিও ব্যবসাটি নতুনভাবে গড়ে তোলার জন্য তার মাদক ব্যবসায়ী প্রতিবেশি আরির কাছ থেকে ৫০,০০০ ইউরো সংগ্রহ করে। এক দিন, রোমানীয় শ্রমিকের প্রাক্তন প্রেমিকা গ্যাব্রিয়েলা ও পুত্র আন্দ্রেই তার বিষয়ে খোঁজ নিতে এলে ক্লদিও সত্য গোপন করে। ক্লদিওর সাথে গ্যাব্রিয়েলার বন্ধুত্ব হয় এবং তাদের মধ্যে মিলন সংঘটিত হয়। সে আন্দ্রেইকে একটি চাকরির প্রস্তাব দেয়। তার অ্যাপার্টমেন্টে ক্লদিও আন্দ্রেইকে থাকারও অনুমতি দেয়। কিন্তু ক্রমবর্ধমান জটিলতা ক্লদিওকে বিপদের সম্মুখীন করে। ক্লদিও দ্রুতই অর্থ ও সময়ের সংকটে পড়ে। অবৈধ শ্রমিকদেরও সে বেতন দিতে পারে না। ক্ষুব্ধ শ্রমিকরা তার মালামাল চুরি করে নিয়ে যায়। ক্লদিও একসময় আন্দ্রেইকে তার বাবার বিষয়ে সত্য কথা বলে দেয়। ক্ষুব্ধ আন্দ্রেই অ্যাপার্টমেন্ট ছেড়ে চলে যায়। ক্লদিও পোরকারির কাছে অতিরিক্ত সময় চাইলেও শেষাবধি প্রত্যাখ্যাত হয়।
ক্লদিও তার ভাই পিয়েরো ও বোন লোরেদানার কাছ থেকে টাকা ধার করতে সক্ষম হয়। উক্ত অর্থ দিয়ে সে নতুনভাবে ব্যবসা গড়ে তুলে। সে পিয়োরেকে গ্যাব্রিয়েলার প্রতি তার ভালোবাসার কথা জানাতে উদ্বুদ্ধ করে। অবশ্য আন্দ্রেই এখনো তার উপর রেগে আছে।
এলেনার সাথে একসময় ক্লদিও যে বিছানাটি ভাগ করে নিত, সেটিতে এখন সে তার সন্তানদের ঘুমোতে দেয়। পূর্বে তাদের শয়নকক্ষে বাচ্চাদের খেলাধুলা করার পর্যন্ত অনুমতি ছিল না। এভাবেই তার জীবনচেতনায় নাটকীয় পরিবর্তন আসে।
প্রযোজনা
কাটলেয়া রাই সিনেমা ও ফ্রেঞ্চ বেব ফিল্মসের সঙ্গে ৬.২ মিলিয়ন ইউরো ব্যয়ে ছবিটি নির্মাণ করে। ইতালীয় সংস্কৃতি মন্ত্রণালয়, সিএনসি ও ক্যানাল প্লাস হতেও এটি অর্থায়ন লাভ করে।
মুক্তি
২০১০ সালের ২১ মে ছবিটি মুক্তি পায়। ২০ জুন ২০১০ এর তথ্যানুযায়ী, ছবিটি ইতালিতে ৩,৮০৫,৫১৪ ডলার (৩,০৭৫,৮০৭ ইউরো) আয় করে।
মধ্য ভারত এজেন্সি
থাম্ব|275x275পিক্সেল| দক্ষিণ-পশ্চিমে অন্যতম কেন্দ্রের ধর স্টেটের এজেন্সি হাউজের দৃশ্য। ললিতপুর জেলা, সংযুক্ত প্রদেশগুলির একটি অংশ, মধ্য ভারত সংস্থাটিকে পূর্ব ও পশ্চিম অংশে বিভক্ত করেছে। মধ্য ভারত এজেন্সি ১৮৪৪ সালে পশ্চিমের মালওয়া এজেন্সিটিকে অন্যান্য ছোট রাজনৈতিক অফিসগুলির সাথে একসাথে মিলিয়ে তৈরি করা হয়েছিল যা আগেই  ভারতের গভর্নর-জেনারেলকে জানানো হয়েছি। এই এজেন্সিটির তত্ত্বাবধানে ছিল একজন পলিটিক্যাল এজেন্ট যিনি রাজপুত্রদের সাথে ব্রিটিশ সম্পর্ক বজায় রেখেছিলেন এবং গভর্নর-জেনারেল-এর পক্ষে তাদের উপর প্রভাব ফেলতেন। এজেন্টের সদর দফতর ছিল  ইন্দোর শহরে।
ইতিহাস
১৮০২ সাল থেকে মধ্য রাজ্যের রাজ্যগুলির উপর ব্রিটিশ কর্তৃত্ব শুরু করে । মারাঠা-পেশোয়া দ্বিতীয় বাজিরাও এবং ব্রিটিশের সঙ্গে বেসিনের  চুক্তির মাধ্যমে বুন্দেলখন্ড ও বাগেলখন্ডের উপর ব্রিটিশের নিয়ন্ত্রণ চলে আসে ।১৮০৫ সালে দ্বিতীয় অ্যাংলো-মারাঠা যুদ্ধের শেষে বুন্দেলখণ্ডের ব্রিটিশ নিয়ন্ত্রণ আরও বিস্তৃত হয় । গোয়ালিয়র, ইন্দোর, ভোপাল এবং মালওয়া, নিমার ও বুন্দেলখণ্ড অঞ্চলের কয়েকটি ছোট ছোট রাজ্য সহ বাকী রাজ্যগুলি ১৮১৮ সালে  তৃতীয় অ্যাংলো-মারাঠা যুদ্ধের মাধ্যমে  ব্রিটিশদের নিয়ন্ত্রণে আসে। ১৮৪৪ সালে গোয়ালিয়রের সিন্ধিয়া শাসককে চান্দেরির সম্পত্তি প্রদান করা হয় এবং ব্রিটিশরা ঝাঁসি রাজ্যকে  স্বত্ববিলোপ নীতির মাধ্যমে ১৮৫৩ সালে ইউনাইটেড প্রদেশে যুক্ত করে ব্রিটিশরা  দখল করে নেয়। ১৯২১ সালে গোয়ালিয়র রেসিডেন্সিকে মধ্য ভারত এজেন্সি থেকে   পৃথক করা হয় এবং ১৯৩৩ সালে মাকরাই রাজ্যটিকে মধ্য প্রদেশ এবং বেরার থেকে মধ্য ভারতে স্থানান্তরিত  করা হয়।
দেশীয় রাজ্য
এজেন্সিটির অঞ্চলে রাজপুত্রগুলি, সব মিলিয়ে ১৪৮ টি, বিভিন্ন অবস্থাভেদে এবং আকারে বিভিন্ন।
দেশীয় রাজ্যগুলি বেশ কয়েকটি রাজনৈতিক আধিকারিকের সাথে ঘনিষ্ঠভাবে জড়িত ছিল, যারা এজেন্সিটির ইতিহাস বহুবার সাজিয়েছিল। ১৯৪৭ সালে ব্রিটিশরা ভারত ছড়ে চলে যাবার পর রাজনৈতিক অফিসগুলি- ইন্দোর রেসিডেন্সি এবং বুন্দেলখণ্ড, ভোপাল এবং মালওয়া এজেন্সিতে  ছিল।
বুন্দেলখণ্ড এজেন্সি
বুন্দেলখণ্ড এজেন্সিটির পূর্বদিকে বাঘেলখণ্ড, উত্তরে ইউনাইটেড প্রভিন্স, পশ্চিমে ললিতপুর জেলা এবং দক্ষিণে মধ্য প্রভিন্স দ্বারা বেষ্টিত ছিল। বাঘেলখণ্ড এজেন্সিটি ১৮৭১ সালে বুন্দেলখণ্ড থেকে পৃথক করা হয়েছিল। ১৯০০ সালে এটি ৯টি রাজ্যকে অন্তর্ভুক্ত করেছিল। যার মধ্যে সর্বাধিক গুরুত্বপূর্ণ ছিল ওর্ছা, পান্না, সমথর, চরখারি, ছত্তরপুর, দাতিয়া, বিজাবর এবং আজাইগড়। এছারাও  এজেন্সিটি ১৩ টি এস্টেট এবং আলমপুরের পরগনাকে অন্তর্ভুক্ত করেছিলেন যা পরে ইন্দোর রাজ্যে অন্তর্ভুক্ত হয়েছিল ।
১৯৩১ সালে রেওয়া বাদে বাঘেলখণ্ড এজেন্সির অধীনে থাকা সমস্ত রাজ্যকে আবার বুন্দেলখণ্ডে স্থানান্তর করা হয়েছিল।
স্যালুট রাজ্য, অগ্রাধিকার দ্বারা:
বর্ণমালা অনুসারে স্যালুট বিহীন রাজ্যগুলি:
জাগিরস :
প্রাক্তন রাজ্য রাজ্যগুলি যা ব্রিটিশদের অধীনে ছিল বা দখল করা হয়েছিল  :
বাঘেলখণ্ড এজেন্সি
পূর্ব প্রান্তে অবস্থিত বাঘেলখণ্ড এজেন্সিটি  ১৮৭১ সালের মার্চ মাসে প্রতিষ্ঠিত হয়েছিল । এটি বুন্দেলখণ্ড এজেন্সি থেকে পৃথক করে তৈরী হয়েছিল। ১৯০০ সালে, এটি ১২ টি রাজ্যের অঞ্চল জুড়ে বিস্তৃত ছিল:
স্যালুট-বিহীন রাষ্ট্রসমূহ (বর্ণানুক্রমিকভাবে)  :
১৯৩১ সালে, রেওয়া ছাড়া বাকীরাজ্যগুলি পুনরায় বুন্দেলখণ্ডে স্থানান্তরিত হয় এবং ১৯৩৩ সালে রেওয়া ইন্দোর  রেসিডেন্সিতে   স্থানান্তরিত হয়।
গোয়ালিয়র রেসিডেন্সি
গোয়ালিয়র রেসিডেন্সিটি ১৮৫৪ সালে মধ্য ভারত এজেন্সির অধীনে রাখা হয় এবং ১৯২১ সালে মধ্য ভারত এজেন্সি থেকে পৃথক হয়।  এটি নিম্নলিখিত  ছোট রাজ্য, টঙ্ক রাজ্যের  ছাবড়া পরগনা (জেলা) : জাগীরের মধ্যে ছাদাওয়াদ,বাগলি,দাত্তিগাঁও,বালিপুর/চিকলি ,নিমিকজেদা, পাথারি ,টঙ্ক খুর্দ ইত্যাদি
স্যালুট বিহীন রাজ্য :
এছাড়াও ছোটো এস্টেট (যেগুলি ঠাকুর বা দেওয়ানের অধীনে ছিল)
ভোপাল এজেন্সি
, যা নিম্নলিখিত অন্তর্ভুক্ত  :
স্যালুট রাজ্য, অগ্রাধিকার দ্বারা  :
বর্ণমালা অনুসারে স্যালুট-বিহীন রাজ্যগুলি  :
ইন্দোর রেসিডেন্সি
ইন্দোর রেসিডেন্সিতে ইন্দোরের বেশিরভাগ অংশ (হোলকার) এবং ১৯৩৩-এর পরে রেওয়া রাজ্যও অন্তর্ভুক্ত ছিল।
মালব এজেন্সি
সালাম রাজ্য, অগ্রাধিকার দ্বারা  :
স্যালুট-বিহীন রাজ্য  :
এস্টেট :
১৯২৫ সালে, মালওয়া এজেন্সিটি ভোপাওয়ার এজেন্সির সাথে একত্রিত হয়েছিল।
ভোপাওয়ার এজেন্সি
ভোপাওয়ার এজেন্সি এর অন্তর্ভুক্ত ছিল দেশীয় রাজ্যগুলি, এতে গোয়ালিয়র এবং ইন্দোর রাজ্যের অঞ্চলও অন্তর্ভুক্ত ছিল। ১৯২৭ সালে এজেন্সিটির নামকরণ করা হয় দক্ষিণ রাজ্য  এজেন্সি, পরে দক্ষিণ রাজ্য এবং মালওয়া এজেন্সি এবং ১৯৩৪ এর পরে মালওয়া এজেন্সি  নামে পরিচিত। য়
স্যালুট রাজ্য, অগ্রাধিকার দ্বারা   :
নীচে ভিলালা উপজাতিদের দ্বারা শাসিত জগিরগুলি (জমিদারি) যা ধর রাজ্যের অধিরাজ্যের অধীনে ছিল::
বেশ কিছু ব্রিটিশের অধীন জায়গীর( জাগীর ) ছিল যা ধর দরবারের অধিরাজ্য ছিল । যা সামন্ত এস্টেট নামেও পরিচিত ছিল। এদের শাসন করত রাজপুতরা।
এস্টেট :
বন্ধ আছে  :
জাগির (অসম্পূর্ণ)  :
স্বাধীনতা-পরবর্তী
১৯৪৭ সালে ভারত থেকে ব্রিটিশ ভারত ছেড়ে যাবার পর এই এলাকায় দেশীয় রাজ্যগুলির শাসকরা ভারতে যুক্ত হবার সিদ্ধান্ত নেন । বাগেলখণ্ড ও বুন্দেলখণ্ড এজেন্সি সহ মধ্য ভারত এজেন্সির পূর্ব অংশটি  নিয়ে নতুন রাজ্য বিন্ধ্য প্রদেশ গঠিত হয়েছিল । ভোপাল, মালওয়া এবং ভোপাওয়ার এজেন্সি এবং গোয়ালিয়র ও ইন্দোর রেসিডেন্সি সহ পশ্চিমের অংশটি  মিলে মধ্য ভারতে নতুন রাজ্যে গঠিত হয়েছিল। ভোপাল আলাদা রাজ্যে পরিণত হয়েছিল। মাকরাই মধ্য প্রদেশে স্থানান্তরিত হয়েছিল যা ১৯৫০ সালে  মধ্য প্রদেশ এবং বেরার থেকে তৈরি হয়েছিল। ১৯৫৬ সালে বিন্ধ্যা প্রদেশ, মধ্য ভারত এবং ভোপাল রাজ্যগুলি মধ্য প্রদেশে মিলিত হয়েছিল। পরবর্তীতে মধ্যপ্রদেশের অঞ্চল থেকে আরও একটি রাজ্য ছত্তিসগড় গঠিত হয়েছিল।
তথ্যসূত্র
Central India Agency
নিকো উইলিয়ামস
নিকোলাস উইলিয়ামস আর্থার (সংক্ষেপে নিকো উইলিয়ামস; জন্ম ১২ জুলাই ২০০২) একজন স্প্যানিশ পেশাদার ফুটবলার যিনি লা লিগা ক্লাব অ্যাথলেটিক বিলবাও এবং স্পেন জাতীয় দলের হয়ে উইঙ্গার হিসেবে খেলেন।
ব্যক্তিগত জীবন
উইলিয়ামস স্পেনে জন্মগ্রহণ করেন। তিনি ও তাঁর পিতামাতা ছিলেন ঘানা দেশের নাগরিক। তাঁর জন্মের ৮ বছর আগে লাইবেরিয়ার গৃহযুদ্ধের শরণার্থী হিসাবে তাঁর পিতামাতা স্পেনে পালিয়ে আসেন।  নিকোর বড় ভাই ইনাকি উইলিয়ামসও একজন ফুটবলার। তিনি  ফরোয়ার্ড হিসেবে খেলেন।
কিথ ফ্লেচার
কিথ উইলিয়াম রবার্ট ফ্লেচার (Keith Fletcher; জন্ম: ২০ মে, ১৯৪৪) ওরচেস্টারশায়ারের ওরচেস্টার এলাকায় জন্মগ্রহণকারী সাবেক ও বিখ্যাত ইংরেজ আন্তর্জাতিক ক্রিকেট তারকা। ইংল্যান্ড ক্রিকেট দলের অন্যতম সদস্য ছিলেন ‘জিনম’ ডাকনামে পরিচিত কিথ ফ্লেচার।
ঘরোয়া প্রথম-শ্রেণীর ইংরেজ কাউন্টি ক্রিকেটে এসেক্সের প্রতিনিধিত্ব করেন। দলীয় সঙ্গীগণ তাকে ‘এসেক্সের দৈত্য’ ডাকনামে আখ্যায়িত করেন। দলে তিনি মূলতঃ ব্যাটসম্যানের দায়িত্ব পালন করেন। ডানহাতে ব্যাটিংয়ের পাশাপাশি লেগ ব্রেক বোলিংয়েও পারদর্শিতা দেখিয়েছেন তিনি। এছাড়াও তিনি দলের অধিনায়কের দায়িত্ব পালন করেছেন।
প্রারম্ভিক জীবন
নিজ গ্রাম কলডিকোটে খেলতে শুরু করেন তিনি। এরপর তিনি হার্টফোর্ডশায়ারের রয়স্টোনে চলে যান। সেখানে ক্রিকেট ক্লাবের দ্বিতীয় একাদশে ১৩ বছর বয়সে খেলতে নামেন। খুব শীঘ্রই তিনি প্রথম একাদশে খেলার সুযোগ পান। রয়স্টোনের পক্ষে প্রথম সেঞ্চুরি করেন ও প্রথম একাদশে অভিষেকলগ্নে সেরা বোলিং ৯/২০ করেন। সতেরো বছর বয়সে এসেক্সের পক্ষে কাউন্টি ক্রিকেটে খেলা শুরু করেন। ১৯৭৪-৭৫ ও ১৯৮৮ - এ দুই মৌসুমে এসেক্স দলের অধিনায়কত্ব করেন ও সফলকাম হন।
খেলোয়াড়ী জীবন
সমগ্র খেলোয়াড়ী জীবনে ৫৯ টেস্ট ও ২৪টি একদিনের আন্তর্জাতিকে অংশ নিয়েছেন তিনি। ৩৯.৯০ গড়ে ৩,২৭২ রান তোলেন।
১৯৬৮ সালে হেডিংলিতে ইংল্যান্ড দলের পক্ষে টেস্ট অভিষেক ঘটে। প্রতিপক্ষ অস্ট্রেলিয়ার বিপক্ষে মাঠে নামার সময় ইয়র্কশায়ারের জনতা তার পরিবর্তে ফিল শার্পের অন্তর্ভুক্তি চেয়েছিল। স্লিপে অবস্থানকালে ক্যাচ ফেলে দেন। এছাড়াও প্রথম ইনিংসে শূন্য রানে আউট হন।
বিংশতিতম টেস্টে তিনি তার প্রথম শতক হাঁকান। এরপর তিনি প্রতি চার টেস্টে সেঞ্চুরি করেছেন। জাতীয় দলের নেতৃত্বে থাকা টনি লুইস ও টনি গ্রেগের সময়ে তার ব্যাটিং বিচ্ছুরণ ঘটে। কিন্তু ১৯৭৭ সালে মাইক ব্রিয়ারলি’র অধিনায়কত্বকালীন তিনি স্থিমিত হয়ে যান। ব্রিয়ারলি’র অবসর ও ইয়ান বোথামের স্বল্পকালীন নেতৃত্বের চার বছর পর ফ্লেচার পুনরায় স্বরূপে আবির্ভূত হন। ১৯৮১-৮২ মৌসুমে ভারতে সফরে দলের অধিনায়ক হিসেবে যান। কিন্তু সিরিজটি তার ভালভাবে সম্পন্ন হয়নি। দূর্বল আম্পায়ারিংয়ের ফলে দ্বিতীয় টেস্টে আউট হন। সিরিজের মাঝখানে জিওফ্রে বয়কট দেশে ফিরে যান। দলের অর্ধেক সদস্য গ্রাহাম গুচের নেতৃত্বে দক্ষিণ আফ্রিকায় বিদ্রোহী দলের সফরে চলে যায়। ভারতের বিপক্ষে ছয় টেস্টের সিরিজটিতে ১-০ ব্যবধানে পরাজিত হয় তার দল। এরপর শ্রীলঙ্কায় একমাত্র টেস্টে খেলতে যান। দল নির্বাচকমণ্ডলীর সভাপতি পিটার মে তাকে পদত্যাগে বাধ্য করান।
অবসর
১৯৯৩ থেকে ১৯৯৫ সাল পর্যন্ত ইংল্যান্ড দলের ম্যানেজারের দায়িত্ব পান। এ সময়ে ইংল্যান্ড দল ২৬ টেস্টের মধ্যে পনেরোটিতে পরাজিত হয় ও মাত্র পাঁচটিতে জয় পায়। পরে তিনি এসেক্সের প্রথম একাদশের কোচের দায়িত্ব পালন করেন। ২০০১ সালে সাবেক দলীয় সঙ্গী গ্রাহাম গুচ তার স্থলাভিষিক্ত হন।
ক্রিকেট লেখক কলিন ব্যাটম্যানের মতে, কিথ ফ্লেচার দলীয় সঙ্গীদের কাছ থেকে বিশ্বস্ততা ও প্রতিপক্ষের কাছ থেকে শ্রদ্ধার পাত্রে পরিণত হয়েছেন। ১৯৭৪ সালে উইজডেন কর্তৃক বর্ষসেরা ক্রিকেটার মনোনীত হন তিনি।
রুনার আলেক্স রুনারসন
রুনার আলেক্স রুনারসন (জন্ম: ১৮ ফেব্রুয়ারি ১৯৯৫) হলেন একজন আইসল্যান্ডীয় পেশাদার ফুটবলার, যিনি এফসি নরশেল্যান্ড এবং আইসল্যান্ড জাতীয় দলের হয়ে একজন গোলরক্ষক হিসেবে খেলেন। তার বাবা রুনার ক্রিস্টিনসন, হচ্ছেন একজন সাবেক মধ্যমাঠের খেলোয়াড়, তিনি পূর্বে আইসল্যান্ডের হয়ে ১০০-এর অধিক ম্যাচ খেলেছেন।
আন্তর্জাতিক ক্যারিয়ার
২০১৭ চীনা কাপের জন্য জ্যেষ্ঠ দলে ডাক পাওয়ার পূর্বে, রুনার আলেক্স আইসল্যান্ডের বেশ কয়েকটি যুব পর্যায়ের হয়ে খেলছেন। তিনি ২০১৭ সালের ৯ই নভেম্বর তারিখে, চেক প্রজাতন্ত্রের বিরুদ্ধে এক প্রীতি ম্যাচে খেলার মাধ্যমে জাতীয় দলের হয়ে অভিষেক করেন।
সিন্ধু প্রদেশ (১৯৩৬–৫৫)
সিন্ধু প্রদেশ হচ্ছে ১৯৩৬ সাল থেকে ১৯৪৭ সাল পর্যন্ত স্থায়ী ব্রিটিশ ভারতের এবং ১৯৪৭ সাল থেকে ১৯৫৫ সাল পর্যন্ত স্থায়ী পাকিস্তানের একটি প্রাক্তন প্রদেশ। ব্রিটিশ শাসনামলে বর্তমান পাকিস্তানের সিন্ধু প্রদেশের অন্তর্ভুক্ত প্রাক্তন খাইরপুর নামক দেশীয় রাজ্য ব্যতীত বর্তমান সিন্ধু প্রদেশের সমগ্র অঞ্চল জুড়ে বিস্তৃত ছিল। এর রাজধানী ছিল করাচি। তবে পাকিস্তান সৃষ্টির পর প্রদেশটির রাজধানী শহর করাচিকে সিন্ধু প্রদেশ থেকে বিচ্ছিন্ন করে সদ্য-স্বাধীন দেশের রাজধানীতে পরিণত করা হয়।
অবস্থান
এই প্রদেশটির পশ্চিমে ছিল করাচি (১৯৪৮ সালের পর থেকে সিন্ধু থেকে বিচ্ছিন্ন ফেডারেল রাজধানী অঞ্চলের অভ্যন্তরে) এবং লাস বেলা এবং কালাত রাজ্য। উত্তরে ছিল বেলুচিস্তান এবং পশ্চিম পাঞ্জাব প্রদেশ। এই প্রদেশটির উত্তর-পূর্বে ছিল বাহওয়ালপুর রাজ্য। এছাড়াও প্রদেশটি খাইরপুর রাজ্যকে তিনদিক থেকে বেষ্টন করে রেখেছিল। এর পূর্ব ও দক্ষিণ দিকে ছিল ভারতের রাজস্থান এবং গুজরাত রাজ্য। অন্যদিকে দক্ষিণ-পশ্চিমে ছিল আরব সাগর। সিন্ধুর পুরো উপকূলরেখাতেই সিন্ধু নদের ব-দ্বীপ সহ অন্যান্য ব-দ্বীপ বর্তমান সিন্ধু প্রদেশের রাজধানী করাচি শহরের সাথে সিন্ধুর সীমানা অবধি রয়েছে।
ইতিহাস
খ্রিস্টপূর্ব ১৭৫০ অব্দের প্রথম দিকে মহেঞ্জোদারোতে সিন্ধু সভ্যতার মাধ্যমে সিন্ধু অঞ্চলে সর্বপ্রথম মানববসতি স্থাপিত হয়েছিল। ম্যাসেডোনীয় সাম্রাজ্যের বিস্তারের পর এটি সিন্ধুর ইতিহাসে গ্রিক প্রভাব ফেলে। ফলে সিন্ধুর পার্শ্ববর্তী অঞ্চলগুলির সাথে এর বাণিজ্য বিকশিত হয়। রাই রাজবংশ থেকে শুরু করে আরঘুন রাজবংশের সমাপ্তি ঘটার মধ্যবর্তী সময়ে সিন্ধুতে বেশ কয়েকটি সুন্নি মুসলিম ও রাজপুত রাজ্য প্রতিষ্ঠিত হয়েছিল। ১৫৯১ খ্রিস্টাব্দে মহামতি আকবরের শাসনামলে মুঘলরা সিন্ধু জয় করে। পরবর্তীকালে ব্রিটিশ ইস্ট ইন্ডিয়া কোম্পানি মুঘলদের কাছ থেকে অঞ্চলটি দখল করে। ১৮৩৩ সালে সিন্ধু ব্রিটিশ ইস্ট ইন্ডিয়া কোম্পানির বোম্বে প্রেসিডেন্সির অংশ হয়। কয়েক বছর পর এটি সিন্ধু প্রদেশে পরিণত হয়।
১৯৪৭–১৯৫৫
সিন্ধুর প্রাদেশিক পরিষদ পাকিস্তানে যোগদানের পক্ষে সম্মত হওয়ায় ১৯৪৭ সালে সিন্ধু নবগঠিত পাকিস্তান অধিরাজ্যের (বর্তমান পাকিস্তান) অংশ হয়ে যায়। পরবর্তীতে প্রধানমন্ত্রী চৌধুরী মোহাম্মদ আলীর ঘোষিত এক ইউনিট ব্যবস্থার মাধ্যমে ১৯৫৫ সালে এই প্রদেশটি বর্তমান পাকিস্তানের পুরো অংশ নিয়ে নবগঠিত পশ্চিম পাকিস্তান প্রদেশে একীভূত হয়।
জনউপাত্ত
১৯৪৭ সালে স্বাধীনতার সময় সিন্ধু বহু শতাব্দী ধরে মুসলিম সংখ্যাগরিষ্ঠ ছিল। তবে পুরো প্রদেশ জুড়েই হিন্দুরা উল্লেখযোগ্য সংখ্যালঘু ছিল। ১৯৪৭ সালে সাম্প্রদায়িক উত্তেজনা এবং ভারত থেকে ২০ লক্ষ মুসলিম শরণার্থীর প্রভাবে বহু হিন্দু ভারতে পালিয়ে যেতে বাধ্য হয়েছিল।
ভারত থেকে সিন্ধুতে আসা মুসলিম শরণার্থীদের বেশিরভাগই উর্দু ভাষী ছিল। তাই সিন্ধুর সরকারী ভাষা সিন্ধি হলেও সিন্ধুর বড় শহরগুলির অনেক শিক্ষাপ্রতিষ্টানে উর্দু শিক্ষাদান শুরু হয়।
সরকার
১৯৩৬ সালে সিন্ধুকে একটি প্রদেশে পরিণত করা হলে সিন্ধুর গভর্নর এবং প্রধানমন্ত্রীর (পরবর্তীতে মুখ্যমন্ত্রী) দপ্তর প্রতিষ্ঠিত হয়ে। পশ্চিম পাকিস্তান প্রদেশে সিন্ধু বিলীন হওয়ার আগ পর্যন্ত ১৯৫৫ অবধি এই ব্যবস্থা অব্যাহত ছিল।
১. ফুটবল ক্লাব ইউনিয়ন বার্লিন
১. ফুসবলক্লাব ইউনিয়ন বার্লিন ইভি (সাধারণত ১. ফুসবলক্লাব ইউনিয়ন বার্লিন অথবা শুধুমাত্র ১. এফসি ইউনিয়ন বার্লিন নামে পরিচিত) হচ্ছে বার্লিন ভিত্তিক একটি জার্মান পেশাদার ফুটবল ক্লাব। এই ক্লাবটি বর্তমানে জার্মানির শীর্ষ স্তরের ফুটবল লীগ বুন্দেসলিগায় খেলে। এই ক্লাবটি ১৯৬৬ সালের ২০শে জানুয়ারি তারিখে প্রতিষ্ঠিত হয়েছে। ১. এফসি ইউনিয়ন বার্লিন তাদের সকল হোম ম্যাচ বার্লিনের স্টাডিওন আন ডার আল্টেন ফরস্টেআয়ে খেলে থাকে; যার ধারণক্ষমতা হচ্ছে ২২,০১২। বর্তমানে এই ক্লাবের ম্যানেজারের দায়িত্ব পালন করছেন উর্স ফিশার এবং সভাপতির দায়িত্ব পালন করছেন ডির্ক জিংলার। অস্ট্রীয় আক্রমণভাগের খেলোয়াড় ক্রিস্টোফার ট্রিমেল এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, ১. এফসি ইউনিয়ন বার্লিন এপর্যন্ত ১১টি শিরোপা জয়লাভ করেছে; যার মধ্যে ২টি ডিডিআর-লিগা নর্ড, ৫টি ডিডিআর-লিগা বি, ২টি ডিডিআর-লিগা এ, ১টি ৩. লিগা এবং ১টি এফডিজিবি-পোকাল শিরোপা রয়েছে।
সিএনবিসি আওয়াজ
সিএনবিসি আওয়াজ একটি ভারতীয় টেলিভিশন চ্যানেল,যার মালিক সিএনবিসি এবং টিভি১৮।
আর জেবামনি
আর জেবামনি ছিলেন একজন ভারতীয় রাজনীতিবিদ এবং বিধানসভার প্রাক্তন সদস্য। ১৯৭৭ সালের নির্বাচনে সাথনকুলাম আসন থেকে জনতা পার্টির প্রার্থী হিসাবে তিনি তামিলনাড়ু আইনসভায় নির্বাচিত হয়েছিলেন।
এস. এম. জগলুল হায়দার
'''এস. এম জগলুল হায়দার''' (জন্ম: ২৯ জুলাই, ১৯৬৩) বাংলাদেশের সাতক্ষীরা-৪ আসনের সংসদ সদস্য। তিনি ২০১৪ সালে বাংলাদেশ আওয়ামী লীগ থেকে সংসদ সদস্য হিসেবে নির্বাচিত হয়েছেন।
জন্ম ও শিক্ষাজীবন
জগলুল হায়দারের পৈতৃক বাড়ি সাতক্ষীরা জেলার শ্যামনগর উপজেলার নকিপুর গ্রামে। তিনি স্নাতক ডিগ্রি অর্জন করেছেন।
কর্মজীবন
পেশায় ব্যবসায়ী জগলুল হায়দার রাজনীতির সঙ্গে সক্রিয় ভাবে যুক্ত আছেন। তিনি বর্তমানে দ্বিতীয়বারের মতো সংসদ সদস্য নির্বাচিত হয়েছেন।
মোহাম্মদ আবদুল্লাহ (রাজনীতিবিদ)
মোঃ আবদুল্লাহ হলেন বাংলাদেশের একজন রাজনীতিবিদ ও ২৭৭ নং (লক্ষ্মীপুর-৪) আসন থেকে নির্বাচিত জাতীয় সংসদ সদস্য। তিনি ২০১৪ সালের ৫ জানুয়ারি তারিখে অনুষ্ঠিত দশম জাতীয় সংসদ নির্বাচনে একজন “সংসদ সদস্য” হিসাবে নির্বাচিত হন।
প্রাথমিক জীবন
মোঃ আবদুল্লাহ তৎকালীন নোয়াখালির লক্ষ্মীপুরের রামগতিতে জন্মগ্রহণ করেন।
কামাক্ষী জয়রামন
কামাক্ষী জয়রামন চেন্নাইয়ের সিটি কর্পোরেশনের প্রথম মহিলা মেয়র।
আইইইই ৮০২.১১
আইইইই ৮০২.১১ হল মিডিয়া অ্যাকসেস নিয়ন্ত্রের সমষ্টি এবং বাস্তব স্তরের সুনির্দিষ্টকরণ তার বিহিন লোকাল এরিয়া নেটওয়ার্ক যা ২.৪, ৩.৬, ৫ এবং ৬০ গিগাহার্টজ ফ্রিকোয়েন্সি ব্যান্ডে কম্পিউটার যোগাযোগ স্থাপন করে। এগুলো তৈরি এবং রক্ষনাবেক্ষন করা হয় আইইইই ল্যান/ম্যান মান কমিটি (আইইইই ৮০২)। মানের ভিত্তিমূলক সংস্করণ ছাড়া হয়েছিল ১৯৯৭ সালে এবং পরবর্তীকালে প্রস্তাবিত সংশোধন লাভ করে। মান এবং সংশোধনী তার বিহিন নেটওয়ার্কের পণ্যে ভিত্তি স্থাপন করে ওয়াই-ফাই ব্যান্ডের মাধ্যমে। প্রতিটি প্রস্তাবিত সংশোধনী প্রাতিষ্ঠানিকভাবে বাতিল হয়ে যায় যখন নতুন সংস্করনের মান আসে। ব্যবসায়ের জগৎে প্রতিটি সংশোধন বাজারজাত করা হয় কারণ জেনেশুনে পণ্যের সক্ষমতা উল্ল্যেখ করে। ফলে, বাজারে প্রতিটি সংশোধন সংস্করণই মান হয়ে যায়।
thumb|right|200px| [[লিংকসিস ডব্লিউআরটি৫৪জি এতে আছে রাউটার ৮০২.১১ বি/জি রেডিওয়ের সাথে এবং দুটি এ্যান্টেনা]]
নীতা ফরেস্ট
'নীতা ফরেস্ট'  (১৯২৬–১৯৯৬) একজন কানাডিয়ান চিত্রশিল্পী ছিলেন এবং গ্রেটার ভিক্টোরিয়ার আর্ট গ্যালারী তিনি অবদান রেখেছেন
কাউন্টি গ্রাউন্ড, টানটন
কাউন্টি গ্রাউন্ড, টানটন (County Ground, Taunton) সমারসেটের টানটন এলাকায় অবস্থিত আন্তর্জাতিক মানসম্পন্ন ক্রিকেট মাঠ। প্রচারস্বত্ত্বের কারণে বর্তমানে মাঠটি কুপার অ্যাসোসিয়েটস কাউন্টি গ্রাউন্ড নামে পরিচিতি পাচ্ছে। ১৮৮২ সাল থেকে এ মাঠে সমারসেট দল নিজেদের খেলা আয়োজন করে আসছে। প্রায়োরি ব্রিজ রোড ও সেন্ট জেমস স্ট্রিটের মাঝামাঝি এলাকায় অবস্থিত মাঠটির দর্শক ধারণ ক্ষমতা ৮,৫০০। মূলতঃ টানটন অ্যাথলেটিক ক্লাবের খেলাধুলা আয়োজনের অংশ হিসেবে মাঠটি নির্মাণ করা হয়েছিল। এর অল্প কিছুদিন পরই সমারসেট ক্লাবের হয়ে যায়। দশ বছর ভাড়ায় ব্যবহারের পর সম্পাদক হেনরি মারে-অ্যান্ডারসনের তত্ত্বাবধানে ১৮৯৬ সালে ক্লাব কর্তৃপক্ষ মাঠটি কিনে নেয়। মাঠের উত্তরদিকের প্রান্ত ‘রিভার এন্ড’ ও দক্ষিণদিকের প্রান্ত ‘প্যাভিলিয়ন এন্ড’ নামে পরিচিত।
ইতিহাস
thumb|350px|left|কাউন্টি গ্রাউন্ড, টনটন ৮-১০ আগস্ট, ১৮৮২ তারিখে সমারসেট দল প্রথমবারের মতো প্রথম-শ্রেণীর খেলায় অংশ নেয়। প্রতিপক্ষ হ্যাম্পশায়ারকে পাঁচ উইকেটে পরাজিত করে দলটি। একইমাসের শেষদিকে সফরকারী অস্ট্রেলিয়া একাদশের বিপক্ষে সমারসেট খেলে। এরফলে এ মাঠে প্রথমবারের মতো কোন আন্তর্জাতিক দল অংশ নেয়। ১৯৮৩ সালের ক্রিকেট বিশ্বকাপের গ্রুপ-পর্বের খেলায় স্বাগতিক ইংল্যান্ড ও শ্রীলঙ্কার মধ্যে আয়োজন করা হয়। এরফলে, প্রথম আন্তর্জাতিক ক্রিকেট খেলা এ মাঠে অনুষ্ঠিত হয়। এছাড়াও, ১৯৯৯ সালের ক্রিকেট বিশ্বকাপ প্রতিযোগিতায় গ্রুপ-পর্বের দুই খেলার আয়োজন হয়েছিল। ২০১৯ সালের ক্রিকেট বিশ্বকাপের খেলাও এ মাঠে অনুষ্ঠিত হবে।
১৯৯৭ সাল থেকে মহিলাদের আন্তর্জাতিক ক্রিকেট খেলা এ মাঠে অনুষ্ঠিত হয়ে আসেছ। ২০০৬ সালে ইংল্যান্ড মহিলা ক্রিকেট দল নিজেদের মাঠ হিসেবে এ মাঠকে বেছে নেয়। ২০১৭ সালে পুরুষদের আন্তর্জাতিক ক্রিকেট খেলা অনুষ্ঠিত হয়। সফরকারী দক্ষিণ আফ্রিকা ও ইংল্যান্ডের মধ্যকার টুয়েন্টি২০ আন্তর্জাতিক খেলাটি টাইয়ে পরিণত হয়েছিল।
টানটন অ্যাথলেটিক গ্রাউন্ড নামে পরিচিত মাঠে সমারসেট দল ১৮৮২ সালে তাদের প্রথম প্রথম-শ্রেণীর খেলায় অংশ নেয়। ১৮৮২ সালে এ মাঠে চারটি প্রথম-শ্রেণীর খেলা অনুষ্ঠিত হয়। তবে, প্রথম খেলায় হ্যাম্পশায়ারের বিপক্ষে জয় ছাড়া বাদ-বাকী খেলাগুলোয় সমারসেটকে পরাজয়ের স্বাদ গ্রহণ করতে হয়েছিল। তন্মধ্যে, সফরকারী অস্ট্রেলিয়া একাদশের বিপক্ষে ইনিংস ও ১৯ রানের বড় ব্যবধানের পরাজয় অন্যতম। ১৮৮৬ সালে সমারসেট দল সংক্ষিপ্ত সময়ের জন্যে প্রথম-শ্রেণীর মর্যাদা হারায়। তবে, একই বছর দলটি অ্যাথলেটিক গ্রাউন্ড উনিশ বছরের জন্য ভাড়া নেয়। এছাড়াও, ক্লাবের কিছু অনুগত সদস্যদের পরামর্শক্রমে ক্লাবের পুণর্গঠন ও স্থায়ী ঠিকানার কথা তুলে ধরা হয়। ১৮৯০ সালে দ্বিতীয়-শ্রেণীর কাউন্টি চ্যাম্পিয়নশীপে অপরাজিত চ্যাম্পিয়ন হলে সমারসেট দল প্রথম-শ্রেণীর মর্যাদা ফিরে পায়। ১৮৯১ সালে আনুষ্ঠানিকভাবে প্রথম কাউন্টি চ্যাম্পিয়নশীপের খেলা এ মাঠে আয়োজন করা হয়েছিল। ল্যাঙ্কাশায়ারকে তারা নয় উইকেটে পরাজিত করে।
দ্বিতীয় বিশ্বযুদ্ধ চলাকালীন দেশের অন্যান্য মাঠের ন্যায় এখানেও সামরিকবাহিনীর হাতে ছেড়ে দেয়া হয়। স্থানীয় সৈনিক ও গোলন্দাজরা এটিকে ব্যবহার করতো। তবে, মাঠ কর্মকর্তার সতর্ক তত্ত্বাবধানের ক্রিকেট এলাকাটি রক্ষা পায়।
অন্যান্য ব্যবহার
১৮ জুন, ২০০৬ তারিখে ক্রিকেট মাঠটিতে এলটন জনের উন্মুক্ত সঙ্গীতানুষ্ঠানের আয়োজন করা হয়। এতে ২৩,০০০ দর্শকের সমাগম ঘটেছিল। তন্মধ্যে, এলটন জন তার একটি গান অবসরগ্রহণকারী বিখ্যাত ইংরেজ ক্রিকেট তারকা ইয়ান বোথামকে উৎসর্গ করেন। ইয়ান বোথাম তার নামাঙ্কিত প্যাভিলিয়নে বসে সঙ্গীতসন্ধ্যা উপভোগ করছিলেন। এরপর ৩ জুন, ২০১২ তারিখে এ মাঠে আবারো সঙ্গীত সন্ধ্যায় অংশ নিয়েছিলেন এলটন জন। লন্ডনে অনুষ্ঠিত ডায়মন্ড জুবিলি কনসার্টে অংশগ্রহণের পূর্বদিন তিনি এ অনুষ্ঠান করেন।
অক্টোবর, ২০০৮ সালে অপর বিখ্যাত ইংরেজ ক্রিকেট তারকা মার্কাস ট্রেসকোথিক তার আর্থিক সুবিধা গ্রহণের মৌসুমের অংশ হিসেবে মাঠটিকে বেসবল মাঠে পরিণত করা হয়। মার্কাস ট্রেসকোথিকের নেতৃত্বে ক্রিকেটারদের দল ‘মার্কাস ট্রেসকোথিক ব্যাঞ্জার্স’ নাম ধারণ করে গ্রেট ব্রিটেন জাতীয় বেসবল দলের মুখোমুখি হয়। খেলায় গ্রেট ব্রিটেন ২১-১ ব্যবধানে জয়ী হয়েছিল।
জুন, ২০১২ সালে গ্রীষ্মকালীন অলিম্পিকের প্রস্তুতির অংশ হিসেবে অলিম্পিক মশালের আগমনকে ঘিরে অনুষ্ঠানের আয়োজন এ মাঠে করা হয়। অনুষ্ঠানটিতে সঙ্গীতজ্ঞ উইল.আই.এমের অংশগ্রহণ ছিল।
পরিসংখ্যান
কাউন্টি গ্রাউন্ডে এ পর্যন্ত তিনটি ওডিআই সেঞ্চুরি হয়েছে।
ওয়াম্প
অনলাইনের সার্ভারের মতো লোকাল বা ডেস্কটপ পিসিতে কাজ করার জন্য ওয়াম্প (wamp)সার্ভার ব্যবহার করা হয়, যা মূলতঃ উইন্ডোজ অপারেটিং সিস্টেম এর জন্য তৈরি করা। এটির লেখক রমেইন বার্ডন।
ওয়াম্প (wamp)-এর হচ্ছে w-উইন্ডোজ, a-এপাচি, m-মাইএসকিউএল, p-পিএইচপি। এপাচি একটি ফ্রি সার্ভার। মাই এস কিউ এল একটি জনপ্রিয় ওপেণ সোর্স ডাটাবেজ। আর পি এইচ পি হচ্ছে এ সময়ের জনপ্রিয় ওপেণ সোর্স সার্ভার সাইড স্ক্রিপ্টিং ল্যাঙ্গুয়েজ। ইন্সটল এর পর ওয়াম্প এর ভিতরে www ফোল্ডারে স্ক্রিপ্ট ফাইল রাখুন (পিএইচপি, এইচটিএমএল) তারপর ব্রাউজারে http://localhost/ এ রান করুন। ওয়াম্প সার্ভারে আপনার স্ক্রিপ্ট তৈরি করুন, পরীক্ষা করুন তারপর প্রডাকশন সার্ভারে আপলোড করে দিন। ওয়াম্পে phpMyAdmin (http://localhost/phpmyadmin) রয়েছে। যা দিয়ে আপনি খুব সহজেই মাইএসকিউএল ডাটাবেজ কন্ট্রোল করতে পারবেন।
আরও জানতে
LAMP
ওয়াকিটকি
ওয়াকি-টকি হাতে-ব্যবহার্য দ্বিমুখী বেতার গ্রাহক/প্রেরণ যন্ত্র। এটি দ্বিতীয় বিশ্বযুদ্ধের সময় উন্নয়ন করা হয়েছিল। ১৯৩৪ এবং ১৯৪১ সালের মধ্যবর্তী সময়ে বেতার প্রকৌশলী আলফ্রেড জে. গ্রোস পূর্ববর্তী ওয়াকি-টকির প্রাথমিক প্রযুক্তি নিয়ে কাজ করেছিলেন। হেনরিক ম্যাগনাস্কির নেতৃত্বে ডোনাল্ড এল. হিংস এবং মোটোরোলার প্রকৌশলী দল কর্তৃক যুদ্ধের সময় এটির উন্নয়ন করা হয়েছিল। সাধারণত বর্তমানে ওয়াকি-টকির আকার ফোনের মত এবং এতে "পুশ টু টক" বোতাম আছে। ওয়াকি-টকি বিভিন্ন কারণে সেনাবাহিনীতে, অ্যামেচার রেডিও এবং ব্যক্তিগত ব্যবহারের জন্য ব্যবহৃত হয়।
ইতিহাস
প্রথম ওয়াকি-টকি বেশ বড় ছিল, এটি পিঠে ব্যাকপ্যাক হিসাবে বহন করা আবশ্যক ছিল এবং সেটি মোটোরোলা এসসিআর-৩০০ নামে পরিচিত ছিল। এছাড়াও দ্বিতীয় বিশ্বযুদ্ধের সময় মোটোরোলা অন্যান্য ওয়াকি-টকি তৈরি করেছিল।
উন্নয়ন
১৯৩৯ সালে যুদ্ধ শুরু হওয়া পর্যন্ত ওয়াকি-টকির ধারণাটিতে তেমন আগ্রহ দেখা যায়নি। কয়েক বছর পর মোটোরোলা দল সেগুলোর উন্নয়ন করেছে, যাতে সেনাবাহিনী সেগুলো ব্যবহার করতে পারে। এছাড়াও সেখানে যানবাহন এবং ট্যাঙ্ক সংস্করণ ছিল। ব্রিটিশ, জার্মান এবং আমেরিকানদের নিজস্ব সংস্করণ ছিল। এছাড়াও দ্বিতীয় বিশ্বযুদ্ধের সময় মোটোরোলা হাতে-ব্যবহার্য এএম এসসিআর-৫৩৬ বেতার যন্ত্র উৎপাদন করেছিল এবং এটিকে হ্যান্ডি-টকি বলা হয়েছিল।
ব্যবহারসমূহ
ওয়াকি-টকি ব্যাপকভাবে ব্যবহৃত হয় ব্যবসায়, পুলিশ বাহিনী, সেনাবাহিনী এবং বিনোদনসহ আরো অনেক ক্ষেত্রে।
অনুশীলন সমিতির ইতিহাস
অনুশীলন সমিতির কার্যকলাপ ভ্রূণাকারে দানা বাধতে থাকে ১৯ শতকের প্রথম দিকে। কংগ্রেস পরিচালিত ভারতের ব্রিটিশ বিরোধী স্বাধীনতা আন্দোলনে র থেকে আলাদা ভাবে বৈপ্লবিক পথে সংগ্রামের চেতনা থেকে অন্য একটি ধারার জন্ম হয়। বিংশ শতাব্দীর প্রথম ভাগে তরুন যুব সমাজের ওপর দেহচর্চা, লাঠিখেলা, তরোয়ালবাজি ইত্যাদি চিন্তা বিশেষ ছাপ ফেলেছিল। ফরাসি বিপ্লব, রাশিয়ান নিহিলিজম বা নৈরাজ্যবাদী বিপ্লবের বিষয়ে পঠনপাঠন ব্রিটিশ রাজের বিরুদ্ধে সশস্ত্র সংগ্রাম ও জংগী আন্দোলনের প্রেরণা বহন করে আনে। প্রথম বিশ্বযুদ্ধের প্রথম বিশ্বযুদ্ধে র পর ভারতের জাতীয় কংগ্রেস নেতৃত্বের তুলনায় বামপন্থী রাজনীতি র প্রতি আকর্ষণ বোধ করতে থাকে তরুনরা, যাতে ইন্ধন যোগায় কলকাতা, চট্টগ্রাম ও দেশব্যাপী ঘটে চলা আন্দোলনগুলি। তবে, দ্বিতীয় বিশ্বযুদ্ধে র আগে আগেই সীমিত হতে থাকে এই সমিতির কার্যকলাপ এবং বিপ্লবী সমাজতন্ত্রী দল গঠনের মধ্যে দিয়ে শেষ হয় অনুশীলন সমিতি র কর্মকাণ্ড।
প্রাক কথন
পতনোন্মুখ মুঘল সাম্রাজ্য এবং শিখ, মারাঠা ও নিজামের ক্ষমতা হ্রাস, বাংলা, অযোধ্যা ও অন্যান্য আঞ্চলিক ক্ষমতাশালী রাজন্যবর্গের পতনের ফলে ইস্ট ইন্ডিয়া কোম্পানী একচ্ছত্র ক্ষমতার অধিকারী হয়ে বসে। সামাজিক, অর্থনৈতিক ও রাজনৈতিক এই পট পরিবর্তন দেশের মধ্যবিত্ত শ্রেনীর ওপর বিপুল প্রভাব ফেলেছিল। ভারতে আঞ্চলিক বিভিন্নতা থাকলেও শিক্ষিত সমাজের ভেতর সামগ্রিক জাতীয়তা বোধের উন্মেষ ঘটে এই সময়। ১৮ শতকের শেষ ভাগে যা নিয়ে আসে ভারতীয় জাতীয়তাবাদের জোয়ার।
১৮৫৭ সালের ভারতীয় মহাবিদ্রোহে বাংলা তূলনামূলক ভাবে কম উদ্বেলিত হয়েছিল - মাত্র চট্টগ্রাম, ঢাকা, ব্যারাকপুর ও কয়েকটি বিচ্ছিন্ন জায়গায় বিদ্রোহ সংঘটিত হয়েছিল। বাংলা প্রেসিডেন্সিতে ব্রিটিশ রাজ তাদের শাসন দৃঢ় প্রতিষ্ঠিত করে ও শিক্ষিত নব্য 'বাঙালী বাবু' সংস্কৃতির জন্ম হয়। এই মধ্যবিত্ত 'ভদ্রোলোক' শ্রেনীর হাতে চলে আসে চাকরি, প্রশাসনিক কেরানীর পদ, এবং বাঙালীর প্রধান পরিচয় হয় আরামপ্রিয় যুদ্ধবিমুখ হিসেবে।
প্রতিষ্ঠা
১৯০২ সাল নাগাদ অরবিন্দ ঘোষ বিপ্লবী যতীন্দ্রনাথের কলকাতা আসার ব্যবস্থা করার পরে যুব সঙ্ঘ ও ব্যামাগার প্রতিষ্ঠা ইত্যাদির প্রতি মনোনিবেশ করেন। যতীন বন্দ্যোপাধ্যায়ের সাথে বিভূতিভূষন ভট্টাচার্য, সরলা দেবী ঘোষাল, প্রমথনাথ মিত্রে র যোগাযোগ হয়। তখন কলকাতায় কিছু ক্লাব ও ব্যামাগার ছিল যার মধ্যে অধিক পরিচিত ছিল বালিগঞ্জ সার্কুলার রোডের ব্যামাগার যেটি সরলাদেবী নিজে চালাতেন। এছাড়া ছিল সতীশ চন্দ্র বসু প্রতিষ্ঠিত অনুশীলন সমিতি, আত্মোন্নতি সমিতি ইত্যাদি। সতীশ বসু নিজে জেনারেল এসেম্বলি ইনস্টিটিউশনের ছাত্র ও স্বামী বিবেকানন্দের শাক্ত দর্শন প্রভাবিত ব্যক্তি ছিলেন। বিবেকানন্দের দুই শিষ্য ভগিনী নিবেদিতা ও স্বামী সারদানন্দর সাথে তার সরাসরি যোগাযোগ ছিল। নিবেদিতা জাপানী ব্যক্তিত্ব কাকুজ ওকাকুরা র সাথে বিশেষ পরিচিত ছিলেন, শ্রী বসুর ওপর জাতীয়তাবাদী চিন্তা, চেতনার প্রভাব পড়ার ক্ষেত্রে এনাদের অবদান ছিল। লাঠি খেলা, দেহ চর্চা ইত্যাতিদে নিয়োজিত সতীশ বসু স্বদেশী শিল্পের অন্যতম সমর্থক ছিলেন।। স্বামী সারদানন্দ ও নিবেদিতার প্রভাবে তার হাত দিয়ে প্রতিষ্ঠা হল অনুশীলন সমিতির। বঙ্কিমচন্দ্র চট্টোপাধ্যায়ের অনুশীলন তত্ব অনুসারে গঠিত এই সমিতি শারীরীক, মানসিক, নৈতিক ও আধ্যাত্মিক সক্ষমতা উন্নতির জন্যে কাজ করতে থাকে তরুনসমাজের ভেতর। যতীন্দ্রনাথ বন্দ্যোপাধ্যায়ের দলের সাথে অনুশীলন সমিতির সংযোগ ঘটে প্রমথনাথ মিত্রের হাত ধরে। সমিতির সদস্য সংগ্রহ শুরু হয় তরুনদের ভেতর থেকে, ছাত্রদের গীতা শপথ রাখতে হত। মা দুর্গার শাক্তমূর্তির আরাধনা ছিল মূল মন্ত্র। এই কারণেই সেযুগের মুসলিম সমাজের কাছে গ্রহণযগ্যতা পায়নি সমিতির কর্মকাণ্ড। তলোয়ার খেলা, ড্রিল্‌, মুষ্টিযুদ্ধ ও কুস্তির চর্চা করানো হতো সদস্যদের। সাপ্তাহিক পঠন পাঠনে জাতীয় আধ্যাত্মিকতা ও নৈতিক উন্নতির কথা বলা হত। প্রথম দিকে সমিতির কার্যকলাপ গুরুত্বপূর্ণ কোনো ছাপ ফেলতে পারেনি। ১৯০৩ সালে অরবিন্দ তার ভাই বারীন্দ্রকুমার ঘোষ কে কলকাতা পাঠান। যতীন্দ্রনাথ ব্যানার্জীর সাথে মতপার্থক্যের ফলে বারীন্দ্রকে আবার বরোদা য় চলে যেতে হয়। কলহ ও মতবিরোধের জন্যে অনুশীলন সমিতির কাজ বৃহৎ আন্দোলনের আকার দিতে পারেনা।
ঢাকা অনুশীলন
১৯০৫ সালের নভেম্বর মাসে বিপিনচন্দ্র পাল প্রমথনাথ মিত্রের সাথে ঢাকা যান একটি রাজনৈতিক আলোচনায় যোগ দিতে। সেই সভায় শ্রী পাল স্বেচ্ছাসেবকদের আহবান করেন মাতৃভূমির জন্যে ত্যাগ ও কর্মে নিজেদের উৎসর্গ করতে। বিপ্লবী পুলিন বিহারি দাসকে নেতা করে পূর্ববঙ্গে অনুশীলন সমিতির কাজকর্ম শুরু হয়। ৫০০ এরও অধিক শাখা প্রতিষ্ঠিত হয়। অন্যান্য ক্ষুদ্র বিপ্লবী জাতীয়তাবাদী সংগঠনগুলিকে সাথে নিয়ে ঢাকা অনুশীলন সমিতি বৃহৎ আকারে ছড়িয়ে পড়ে এবং কলকাতার মূল সমিতির চাইতেও বড়ো হয়ে ওঠে যা ১৫০০০ থেকে ২০০০০ সদস্য সংখ্যায় পৌঁছে যায়। পরবর্তী দু বছরের ভেতর ঢাকা অনুশীলন সমিতি স্বদেশী আন্দোলনের অভিমুখ বিপ্লবী রাজনৈতিক সন্ত্রাসবাদের দিকে ধাবিত হয়।
অন্ধকার
right|thumb|315x315px|The Creation of Light(আলোর সৃষ্টি), by Gustave Doré অন্ধকার বলতে সাধারনত দৃশ্যমান আলোর অনুপস্থিতিকেই বোঝায়।রঙের জগতে এটাকে কালো বলে।
বৈজ্ঞানিক ব্যাখ্যা
right|thumb|চিত্রটির দিকে কিছুক্ষণ স্থির দৃষ্টিতে তাকিয়ে থাকুন, তারপর অন্য কোথাও তাকান। বিপরীত রঙের প্রতিবিম্ব দেখতে পাবেন।
পদার্থবিদ্যায়
পদার্থবিদ্যায় অন্ধকার বলতে সেই সব বস্তুকে বোঝায় যেগুলো থেকে ফোটন নির্গত হয়. উদাহরণস্বরূপ একটি অনুজ্জ্বল কালো চিত্রাঙ্কন যথেষ্ট পরিমাণ দৃশ্যমান আলো প্রতিফলিত করতে পারে না এবং অন্ধকার প্রতীয়মান হয়। অপরপক্ষে একটি সাদা চিত্রাঙ্কন যথেষ্ট পরিমাণ আলো প্রতিফলিত করে এবং উজ্জ্বলতা প্রতীয়মান হয়।  আরও তথ্য পেতে  রঙ বিষয়টি দেখুন। .
প্রযুক্তিতে
একটি আদর্শ ২৪-বিট কম্পিউটার মনিটরের একটি বিন্দুর রঙ RGB( Red= লাল, Green=সবুজ, Blue=নীল) মান দ্বারা সংজ্ঞায়িত করা থাকে সেগুলোর প্রতিটির মান ০-২৫৫। যখন একটি পিক্সেল থেকে লাল, সবুজ এবং নীল উপাদান গুলো দূরীভূত করা(২৫৫,২৫৫,২৫৫) হয় তখন পিক্সেলটি সাদা দেখায়, যখন ঐ তিনটি উপাদান দূরীভূত করা হয় না ( ০,০,০) তখন পিক্সেল্টি কালো দেখায়।
সাহিত্যে
সাহিত্যের  বিভিন্ন শাখায় অন্ধকারকে ছায়া, মন্দ এবং আসন্ন বিপদ রুপে প্রকাশ করা হয়।
ভাষায়
বাংলা ভাষাতে বেশ কিছু শব্দ আছে যেগুলো দিয়ে অন্ধকার বোঝায়। যেমনঃ আঁধার,তিমির, তমসা, তমিস্র ইত্যাদি।
এম জগন্নাথন
এম জগন্নাথন একজন ভারতীয় রাজনীতিবিদ এবং তামিলনাড়ুর বিধানসভার প্রাক্তন সদস্য ছিলেন। তিনি ১৯৫২ সালের নির্বাচনে তামিলনাড়ু টয়লার্স দলের প্রার্থী হয়ে এবং ১৯৫৭ সালের নির্বাচনে স্বতন্ত্র প্রার্থী হিসাবে তিন্ডিভানাম আসন থেকে তামিলনাড়ু বিধানসভায় নির্বাচিত হয়েছিলেন।
চাকলা (প্রশাসনিক বিভাগ)
চাকলা ( ফারসি : چکلہ) মুঘল আমলের ভারতীয় উপমহাদেশের একটি জেলা পর্যায়ের প্রশাসনিক অঞ্চল বিভাগ পদ্ধতি। চাকলা পদ্ধতি কমপক্ষে বাংলা এবং অবধ প্রদেশে প্রচলিত ছিল। চাকলা একটি প্রদেশ, সুবাহের প্রধান প্রশাসনিক বিভাগ ছিল । এটি আরও পরগনায় ভাগ করা হয়েছিল; প্রতিটি পরগনা বেশ কয়েকটি গ্রাম নিয়ে গঠিত ছিল।
মাক্স ভেবার
ম্যাক্সিমিলিয়ান কার্ল এমিল মাক্স ভেবার (ভুলক্রমে সচরাচর উচ্চারিত ম্যাক্স ওয়েবার) (২১ এপ্রিল ১৮৬৪ - ১৪ জুন ১৯২০) ঊনবিংশ শতাব্দীর দ্বিতীয়ার্ধের একজন জার্মান সমাজবিজ্ঞানী, দার্শনিক ও রাষ্ট্রবিজ্ঞানী। তিনি সামাজিক তত্ত্ব, সামাজিক গবেষণা ও সর্বোপরি সমাজতত্ত্ব বিষয়টিকে ব্যাপকভাবে প্রভাবিত করেছেন। আধুনিক সমাজবিজ্ঞানের স্থপতি হিসেবে এমিল ডুর্খাইম ও কার্ল মার্ক্সের সাথে তার নামও গুরুত্বের সঙ্গে উচ্চারিত হয়। আমলাতন্ত্র ধারণাটি প্রথম তিনিই সংজ্ঞায়িত করেন।
প্রাথমিক জীবন
ম্যাক্সিমিলিয়ান কার্ল এমিল ভেবার 1864 সালের 21 এপ্রিল এরফুর্ট, স্যাক্সনি প্রদেশ, প্রুশিয়া,-এ জন্মগ্রহণ করেছিলেন কিন্তু তার পরিবার 1869 সালে বার্লিনে চলে আসে। ম্যাক্স ভেবার সিনিয়র এবং তার স্ত্রী হেলেন ফ্যালেনস্টাইনের আট সন্তানের মধ্যে তিনি ছিলেন সবচেয়ে বড়।
শিক্ষা
1882 সালে, ওয়েবার আইনের ছাত্র হিসাবে ইডেলবার্গ বিশ্ববিদ্যালয়-এ ভর্তি হন, পরে বার্লিনের ফ্রেডরিখ উইলহেম ইউনিভার্সিটি এবং তারপর গটিংজেন বিশ্ববিদ্যালয়-এ চলে যান। পড়াশোনার পাশাপাশি তিনি জুনিয়র আইনজীবী ও প্রভাষক হিসেবে কাজ করেছেন। ১৮৮৬ সালে, ওয়েবার ব্রিটিশ এবং মার্কিন আইনি ব্যবস্থায় বার অ্যাসোসিয়েশন পরীক্ষার সাথে সমতুল্য় রেফারেন্ডারি পরীক্ষায় উত্তীর্ণ হন। ১৮৮০ এর দশকের শেষের দিকে, ওয়েবার তার আইন এবং ইতিহাসের অধ্যয়ন চালিয়ে যান। পারিবারিকভাবে পরিচিত লেভিন গোল্ডস্মিডের তত্ত্বাবধানে, ওয়েবার ১৮৮৯ সালে আইনী ইতিহাসের উপর Development of the Principle of Joint Liability and a Separate Fund of the General Partnership out of the Household Communities and Commercial Associations in Italian Cities নামে একটি গবেষণামূলক প্রবন্ধ আইনের ডক্টরেট অর্জন করেন। পরবর্তীতে কাজটি আরো দীর্ঘ করে তিনি On the History of Commercial Partnerships in the Middle Ages, Based on Southern European Documents নামে একই বছর প্রকাশ করেন। দুই বছর পর, পরিসংখ্যানবিদ আগস্ট মেইটজেন এর সাথে কাজ করে, ওয়েবার তার Roman Agrarian History and Its Significance for Public and Private Law নামে একটি পোস্ট-ডক্টরাল থিসিস প্রকাশ করেন। এইভাবে একটি প্রাইভেটডোজেন্ট হওয়ার পর, ওয়েবার ফ্রেডরিখ উইলহেম ইউনিভার্সিটির একটি অনুষদে যোগদান করেন, বক্তব্য দেন, গবেষণা শুরু করেন করেন এবং সরকারি পরামর্শদাতা হিসেবে কাজ শুরু করেন।
বিশ্ববিদ্যালয়ের ছাত্র হিসেবে ওয়েবারের বছরগুলোর মধ্যে ছিল সামরিক চাকরির বেশ কিছু সময়কাল, যার মধ্যে সবচেয়ে দীর্ঘ সময় চলেছিল অক্টোবর ১৮৮৩ থেকে ১৮৮৪ সালের সেপ্টেম্বরের মধ্যে। এই সময়ে, তিনি স্ট্রাসবার্গ-এ ছিলেন এবং তার ইতিহাসবিদ মামা [হারম্যান বাউমগার্টেন]] এর কিছু ক্লাসে অংশ নেন। ওয়েবার বাউমগার্টেনের সাথে বন্ধুত্ব করেন এবং তিনি ওয়েবারের ক্রমবর্ধমান উদারতাবাদ এবং জার্মান রাজনীতিতে অটো ভন বিসমার্কের আধিপত্যের সমালোচনাকে বিশেষভাবে প্রভাবিত করেছিলেন
বিয়ে
১৮৮৭ সাল থেকে হারমান বাউমগার্টেনের মেয়ে এমি বামগার্টেনের সাথেম্যাক্স এর ওয়েবারের সাথে সম্পর্ক ছিল। পরবর্তীতে তার মানসিক স্বাস্থ্যের অবনতি হওয়ায় পাঁচ বছর পরে তাদের সম্পর্ক ভেঙে যায়। পরবর্তীতে, তিনি ১৮৯২ সালে তার দূরবর্তী কাজিন মারিয়েন স্নিটগারের সাথে একটি সম্পর্কে জড়িয়ে যান এবং এক বছর পরে তাকে বিয়ে করেন। মারিয়ান একজন নারীবাদী কর্মী এবং লেখক ছিলেন । তিনি ওয়েবারের মৃত্যুর পর বই হিসাবে তার জার্নাল নিবন্ধগুলি সংগ্রহ ও প্রকাশের ক্ষেত্রে গুরুত্বপূর্ণ ভূমিকা পালন করেছিলেন। তাদের কোন সন্তান ছিল না।
কর্মসূচনা
গবেষণামূলক প্রবন্ধগুলো সমাপ্তির পরের বছরগুলিতে, ওয়েবার সমসাময়িক সামাজিক নীতিতে আগ্রহী হন। ১৮৮৮ সালে, তিনি সোসাইটি ফর সোশ্যাল পলিসি (Verein für Socialpolitik) তে যোগ দেন যা ছিল একটি ঐতিহাসিক স্কুল ও জার্মান অর্থনীতিবিদদের একটি নতুন পেশাদার সমিতি, যারা মনে করতো অর্থনীতির মূল উদ্দেশ্যে হচ্ছে বিভিন্ন যুগে উদ্ভব হওয়া নানান সামাজিক সমস্যার সমাধান খুঁজে বের করা এবং এটি সম্ভব বড় আকারের পরিসংখ্যানগত অধ্যয়নের মধ্য় দিয়ে। তিনি বামপন্থী ইভানজেলিকাল সোশ্যাল কংগ্রেসে যোগ দিয়ে রাজনীতিতেও নিজেকে যুক্ত করেন। ১৮৯০ সালে, ভেরিন নামক একটি প্রতিষ্ঠান একটি গবেষণা কার্যক্রম প্রতিষ্ঠা করে যার নাম ছিল "পোলিশ প্রশ্ন" বা ostflucht। এটি মূলত পূর্ব জার্মানিতে পোলিশ খামার শ্রমিকদের আগমনের কারণ দেখার জন্য তৈরি করা হয়। ওয়েবারকে গবেষণার দায়িত্ব দেওয়া হয়েছিল এবং তিনি চূড়ান্ত প্রতিবেদনের একটি বড় অংশ লিখেছিলেন, যা যথেষ্ট দেশজুড়ে মনোযোগ এবং বিতর্ক তৈরি করেছিল, যা একজন সমাজ বিজ্ঞানী হিসাবে ওয়েবারের খ্যাতির সূচনা করে।
১৮৯৩ থেকে ১৮৯৯ সাল পর্যন্ত, ওয়েবার ছিলেন Alldeutscher Verband (প্যান-জার্মান অ্যাসোসিয়েশন) নামক একটি সংগঠন এর সদস্য ছিলেন, যেটি পোলিশ শ্রমিকদের আগমনের বিরুদ্ধে প্রচারণা চালায়; পোলিশদের জার্মানীকরণ এবং অনুরূপ জাতীয়তাবাদী নীতির জন্য ওয়েবারের সমর্থনের মাত্রা নিয়ে এখনও আধুনিক পণ্ডিতদের বিতর্ক রয়েছে। তার কিছু কাজে, বিশেষ করে ১৮৯৫ সালে প্রদত্ত "দ্য নেশন স্টেট অ্যান্ড ইকোনমিক পলিসি" বিষয়ে তিনি উত্তেজক বক্তব্য দেন, পোলিশ অভিবাসনের সমালোচনা করেন এবং জাঙ্কার শ্রেণীকে তাদের স্বার্থসিদ্ধির জন্য স্লাভিক অভিবাসনকে স্থায়ী করে বলে তাদের দায়ী করেন।
ওয়েবার এবং তার স্ত্রী, মারিয়ান, ১৮৯৪ সালে ফ্রেইবার্গে চলে আসেন, যেখানে ওয়েবারকে আলবার্ট-লুডউইগস বিশ্ববিদ্যালয়ে অর্থনীতির অধ্যাপক হিসেবে যোগ দেন, ১৮৯৬ সালে হাইডেলবার্গ বিশ্ববিদ্যালয়ে তিনি একই পদে চাকরি নেন। সেখানে, ওয়েবার তথাকথিত "ওয়েবার সার্কেল"-এর একজন কেন্দ্রীয় ব্যক্তিত্ব হয়ে ওঠেন, যা তার স্ত্রী মারিয়েন, সেইসাথে জর্জ জেলিনেক, আর্নস্ট ট্রয়েল্টস, ওয়ার্নার সোমবার্ট এবং রবার্ট মিশেলসহ অন্যান্য বুদ্ধিজীবীদের নিয়ে গঠিত হয়েছিল। ওয়েবার ভেরিন এবং ইভানজেলিকাল সোশ্যাল কংগ্রেসেও সক্রিয় ছিলেন। সেই সময়কালে তার গবেষণা ছিল অর্থনীতি এবং আইনি ইতিহাসের উপর দৃষ্টি নিবদ্ধ করে।
বহিঃসংযোগ
তার রচনাবলীর লিঙ্ক: তার কাজের বিশ্লেষণ: অন্যান্য বিশ্বকোষীয় নিবন্ধ:
ধীরেন্দ্র দেবনাথ শম্ভু
ধীরেন্দ্র চন্দ্র দেবনাথ শম্ভু (জন্ম: ১৪ ডিসেম্বর, ১৯৪৮) তবে এ্যাডভোকেট ধীরেন্দ্র দেবনাথ শম্ভু নামেই বেশি পরিচিত, বাংলাদেশের বরগুনা-১ আসনের সংসদ সদস্য। তিনি ২০১৪ সালে বাংলাদেশ আওয়ামী লীগ থেকে সংসদ সদস্য হিসেবে নির্বাচিত হন।
জন্ম ও শিক্ষাজীবন
ধীরেন্দ্র দেবনাথ শমভুর পৈতৃক বাড়ি বরগুনা জেলার বরগুনা সদর উপজেলার গভ: হাইস্কুল সড়ক এলাকায়। তিনি আইন বিষয়ে স্নাতকোত্তর ডিগ্রি অর্জন করেন।
কর্মজীবন
পেশার আইনজীবী ধীরেন্দ্র দেবনাথ রাজনীতির সঙ্গে সক্রিয় ভাবে যুক্ত আছেন। তিনি পঞ্চম বারের মতো সংসদ সদস্য নির্বাচিত হয়েছেন।
ফেদ্রিক স্খ্রাম
ফেদ্রিক আগস্ট আলব্রেখট স্খ্রাম (জন্ম: ১৯ জানুয়ারি ১৯৯৫) হলেন একজন ডেনমার্কে জন্মগ্রহণকারী আইসল্যান্ডীয় পেশাদার ফুটবলার, যিনি এফসি রোসকিলদে এবং আইসল্যান্ড জাতীয় দলের হয়ে একজন গোলরক্ষক হিসেবে খেলেন।
ব্লো-ব্জাং-ছোস-ক্যি-ন্যি-মা
ব্লো-ব্জাং-ছোস-ক্যি-ন্যি-মা (১৭৩৭-১৮০২) তিব্বতী বৌদ্ধধর্মের দ্গে-লুগ্স ধর্মসম্প্রদায়ের তৃতীয় থু'উ-ব্ক্বান  উপাধিধারী বৌদ্ধ লামা ছিলেন।
প্রথম জীবন
ব্লো-ব্জাং-ছোস-ক্যি-ন্যি-মা ১৭৩৭ খ্রিষ্টাব্দে তিব্বতের আমদো অঞ্চলের ফুন-ত্শোগ্স নামক স্থানে প্রা-স্তি  পরিবারগোষ্ঠীতে জন্মগ্রহণ করেন। তার পিতার নাম ছিল দ্বাং-স্ক্যাব্স-র্গ্যাল  এবং মাতার নাম ছিল বা-রি-ব্জাং-ছোস-ম্ত্শো-স্ক্যিদ । ছয় বছর বয়স হলে দ্কোন-ম্ছোগ-'জিগ্স-মেদ-দ্বাং-পো  নামক দ্বিতীয় 'জাম-দ্ব্যাংস-ব্ঝাদ-পা  উপাধিধারী বৌদ্ধ লামা তাকে ঙ্গাগ-দ্বাং-ছোস-ক্যি-র্গ্যা-ম্ত্শো  নামক দ্বিতীয় থু'উ-ব্ক্বান  উপাধিধারী লামার পুনর্জন্ম রূপে চিহ্নিত করেন এবং লাসা শহরে সপ্তম দলাই লামা তা নিশ্চিত করেন। এরপর তাকে দ্গোন-লুং-ব্যাম্স-পা-গ্লিং বৌদ্ধবিহারে নিয়ে যাওয়া হয় যেখানে দ্মার-ত্শাং-দ্পোন-ছুং-ব্লো-ব্জাং-ছোস-'দ্জিন  নামক বৌদ্ধ ভিক্ষুর নিকট তার শিক্ষালাভ শুরু হয়। ঙ্গাগ-দ্বাং-দ্গে-লেগ্স-র্গ্যা-ম্ত্শো  নামক দ্গোন-লুং-ব্যাম্স-পা-গ্লিং বৌদ্ধবিহারের ত্রিশতম প্রধান তাকে উপাসকের শপথ এবং রোল-পা'ই-র্দো-র্জে নামক  নামক তৃতীয় ল্চাং-স্ক্যা হো-থোগ-থু উপাধিধারী বৌদ্ধ লামা তাকে শিক্ষার্থীর শপথ প্রদান করেন। এই সময় য়ে-শেস-দ্পাল-'ব্যোর  নামক তৃতীয় সুম-পা-ম্খান-পো উপাধিধারী বৌদ্ধ লামা তাকে প্রজ্ঞাপারমিতা, কাব্যশাস্ত্র, জ্যোতিষ ও জ্যোতিরবিদ্যা সম্বন্ধে শিক্ষাদান করেন এবং ১৭৫৪ খ্রিষ্টাব্দে তাকে ভিক্ষুর শপথ প্রদান করেন। এরপর তিনি  দ্রেপুং বৌদ্ধবিহারের গোমাং মহাবিদ্যালয়ে দ্কোন-ম্ছোগ-'জিগ্স-মেদ-দ্বাং-পোর নিকট শিক্ষালাভ করেন। ১৬৫৭ খ্রিষ্টাব্দে ঙ্গাগ-দ্বাং-ব্যাম্স-পা  নামক প্রথম ফুর-ল্চোগ  উপাধিধারী বৌদ্ধ লামা তাকে দ্বিতীয়বার ভিক্ষুর শপথ প্রদান করেন। এরপর তিনি তৃতীয় ল্চাং-স্ক্যা হো-থোগ-থু রোল-পা'ই-র্দো-র্জে এবং ষষ্ঠ পাঞ্চেন লামার নিকট শিক্ষালাভ করেন।
পরবর্তী জীবন
১৭৬১ খ্রিষ্টাব্দে ব্লো-ব্জাং-ছোস-ক্যি-ন্যি-মাকে দ্গোন-লুং-ব্যাম্স-পা-গ্লিং বৌদ্ধবিহারের প্রধানের দায়িত্ব প্রদান করা হয়। ১৭৬৩ খ্রিষ্টাব্দে চিং সম্রাট চিয়ানলোংয়ের আমন্ত্রণে তিনি বেজিং যাত্রা করেন। এরপর তিনি বেজিং থেকে মঙ্গোলিয়া যাত্রা করে বিভিন্ন স্থানে ধর্মশিক্ষা প্রদান করেন। চিয়ানলোং তাকে জিংসেউ ছেনজি হোথোথু উপাধি প্রদান করেন। ১৭৬৮ খ্রিষ্টাব্দে তিনি দ্গোন-লুং-ব্যাম্স-পা-গ্লিং বৌদ্ধবিহারে ফিরে যান। ১৭৮৩ খ্রিষ্টাব্দে তিনি থার-পা-গ্লিং বৌদ্ধবিহার প্রতিষ্ঠা করেন। ১৭৮৯ খ্রিষ্টাব্দে তাকে স্কু-'বুম বৌদ্ধবিহারের পঁয়ত্রিশতম প্রধান হিসেবে অধিষ্ঠিত করা হয় এবং পরবর্তী তিন বছর এই পদে থাকেন। 'জাম-দ্ব্যাংস-থুব-ব্স্তান-ন্যি-মা  নামক তৃতীয় স্দে-খ্রি রিন-পো-ছে  এবং ঙ্গাগ-দ্বাং-মি-ফাম-জ্লা-বা  তার উল্লেখযোগ্য শিষ্য ছিলেন।
রচনা
ব্লো-ব্জাং-ছোস-ক্যি-ন্যি-মা একজন বিখ্যাত লেখক ছিলেন, তিনি জীবনী, নাটক, জ্যোতিষশাস্ত্র, তন্ত্র, কাব্যশাস্ত্র প্রভৃতি বিষয়ে প্রায় পাঁচশোটি ছোট বড় লেখা রচনা করেন। ১৮০২ খ্রিষ্টাব্দে ধর্মের ইতিহাসের ওপর রচিত গ্রুব-ম্থা'-থাম্স-চাদ-ক্যি-খুং-দাং-'দোদ-ত্শুল-স্তোন-পা-লেগ্স-ব্শাদ-শেল-গ্যি-মে-লোং গ্রন্থটি তার সর্বাপেক্ষা উল্লেখযোগ্য গ্রন্থ। এই গ্রন্থে তিনি নিরপেক্ষভাবে চান বৌদ্ধধর্মের সাথে ভারতীয়, মঙ্গোলীয়, তিব্বতী ও চীনা বৌদ্ধধর্মের তুলনা করেন। এই গ্রন্থে তিনি  দ্গে-লুগ্স ধর্মসম্প্রদায়ের সাম্প্রদায়িক গোঁড়ামির উর্দ্ধে গিয়ে র্ন্যিং-মা, জো-নাং প্রভৃতি সম্প্রদায়ের বিভিন্ন ঐতিহ্যগুলির বিশ্লেষণ করে প্রশংসা করেন।
মিয়ানমারের জনপরিসংখ্যান
থাম্ব|১৯৬১-২০০৩ জনসংখ্যা বৃদ্ধির গ্রাফ মায়ানমার ের দুই-তৃতীয়াংশ লোক বর্মী জাতির লোক। এরা তিব্বতি ও চীন াদের সমগোত্রীয়। এছাড়াও দেশটিতে অনেকগুলি সংখ্যালঘু জাতি আছে, যাদের নিজস্ব ভাষা ও সংস্কৃতি আছে। এদের মধ্যে সবচেয়ে গুরুত্বপূর্ণ হল কারেন ও শান জাতি। দুইটি জাতিই জনসংখ্যার ১০%-এরও কম। এছাড়াও আরাকানি, মন, চিন, কাচিন, ইত্যাদি ছোট ছোট সম্প্রদায় আছে। কারেন জাতির লোকেরা মূলত থাইল্যান্ডের সাথে সীমান্তবর্তী অঞ্চলে ও ব-দ্বীপ অঞ্চলে গ্রামে বাস করে। শান জাতির লোকেরা বিস্তীর্ণ শান মালভূমিতে বাস করে। মন জাতির লোকেরা তেনাসসেরিম উপকূলে এবং আরাকানি জাতির লোকেরা বাংলাদেশের কাছে আরাকান উপকূলে বাস করে। চিন জাতির লোকেরা ভারতের সাথে সীমান্তবর্তী অঞ্চলে শানদের সাথে একত্রে বাস করে। কাচিন জাতির লোকেরা উত্তরে চীন সীমান্তের কাছে বাস করে। ব্রিটিশ আমলে (১৮২৬-১৯৪৮) মায়ানমারের শহর অঞ্চলে বেশ বড় সংখ্যক চীনা ও ভারতীয় লোক বাস করত। তবে অনেক চীনাই বর্মীদের সাথে আন্তঃবিবাহ করে মিশে গেছে। আর বেশির ভাগ ভারতীয়ই মায়ানমার ছেড়ে চলে গেছে। তবে অনেক টভারতীয় মুসলিম আরাকান উপকূলে তাদের ঐতিহ্যবাহী মাতৃভূমিতে এখনও বাস করে।
মায়ানমারের বেশির ভাগ সংখ্যালঘু জাতিই সীমান্তবর্তী এলাকায় বাস করে এবং ব্রিটিশ আমলে এদেরকে আলাদাভাবে শাসন করা হত। বার্মার স্বাধীনতার পর এরা অসহিষ্ণু হয়ে ওঠে। ১৯৪৮ সাল থেকে কারেন জাতির লোকেরা সশস্ত্র বিদ্রোহ শুরু করে এবং ১৯৫০-এর দশকে কাচিন জাতির লোকেরাও এদের সাথে যোগ দেয়। শানদের বিভিন্ন রাজনৈতিক সংগঠনও মাঝে মাঝে বিদ্রোহী হয়ে উঠেছে।
আনন্দবল্লী
জীবনের প্রথমার্ধ
আনন্দবল্লী রমনপিল্লাই এবং চেম্বাক্কামকুট্টির ত্রাভাঙ্কোর-কোচিন রাজ্যের ভেলিয়ামে একটি কৃষি পরিবারে জন্মগ্রহণ করেন। তিনি "কাইয়েলা স্কুল" - ভেলিয়ামে তার লেখাপড়া করেন। সেখানে তিনি স্কুল নাটকে অভিনয় শুরু করেন এবং পরে কধাপ্রসঙ্গম (গল্প বলার অভিনয়) শুরু করেন।
নাট্য শিল্পী
আনন্দবল্লী কিশোর বয়সেও নাটকের জন্য গান গাইতেন। কিন্তু অপ্রত্যাশিতভাবে, ১৯৬৯ সালে 'চিথালু কায়ারিয়া ভূমি' নাটকের সময় বিপুল সংখ্যক দর্শকের সামনে তার অভিনয় দক্ষতার পরীক্ষা নেওয়া হয়। এরপর তিনি কেপিএসি, কালিদাস কালাকেন্দ্রম, দেশাভিমানি থিয়েটারস-আটিঙ্গল, কেরালা থিয়েটারস-কোট্টায়াম এবং কায়ামকুলাম পিপলস থিয়েটারের বেশ কয়েকটি নাটকে অভিনয় শুরু করেন।
রেডিও
তিনি অল ইন্ডিয়া রেডিওতে ঘোষক হিসেবেও কাজ করেছেন।
চলচ্চিত্র অভিনেত্রী
alt=|ডান|থাম্ব|260x260পিক্সেল| আনন্দবল্লী আনন্দবল্লী "কাদু" ছবির মাধ্যমে চলচ্চিত্র জগতে প্রবেশ করেন এবং অনেক ছবিতে অভিনয় করেন। বিভিন্ন মালায়ালাম চলচ্চিত্রে একটি ছোট ভূমিকার পরে তিনি বিনোদন শিল্পে একটি কর্মজীবন অনুসরণ করতে আগ্রহী হয়ে ওঠেন। তিনি একজন ডাবিং শিল্পী হিসেবে ক্যারিয়ার গঠনের সিদ্ধান্ত নেওয়ার আগ পর্যন্ত এই কাজে নিয়মিত ছিলেন।